
Anexă
Regulament de desfășurare concurs eseuri/compuneri/povești ilustrate pentru copiii din comunitățile românești de peste hotare „Eu și România”

În vederea realizării scopului prevăzut în cuprinsul articolului 2 și a obiectivelor precizate la articolul 3, literele (a), (b), (h) și (j), Institutul Cultural Român organizează concursul „Eu și România”, dedicat copiilor și tinerilor din comunitățile românești de peste hotare – comunități istorice și țări din diaspora– cu vârste între 8 și 18 ani, invitați să exerseze limba română prin eseuri, povești, compuneri având ca temă relația lor cu România, însoțite de maxim două desene/ilustrații. 

1. Scop
Proiectul presupune premierea unor eseuri/povești/compuneri ilustrate, pe tema „România din inima mea” (creații care pot avea ca punct de plecare o scrisoare adresată României, ce înseamnă România pentru mine, amintiri și locuri dragi din România, gânduri și sentimente despre și pentru România, cum percep România și cum îmi imaginez România în viitor, etc.), cu ocazia Zilei Naționale a României și a Sfântului Andrei, Ocrotitorul României și românilor de pretutindeni ( 30 noiembrie ), având ca obiectiv întărirea conștiinței artistice și identitare la tinerii români și la îndrumătorii lor, precum și crearea unei emulații de acest tip în comunitățile istorice dedicat copiilor români din comunitățile istorice, inclusiv R. Moldova și diaspora. 

2. Anunțul și calendarul de desfășurare a concursului
Lansarea concursului va fi făcută în mediul online (site-ul și conturile de social media ale ICR
și ale reprezentanțelor sale din străinătate, grupuri de discuție, e-mailuri, pagini instituționale), după următorul calendar:
· [bookmark: _heading=h.7zh6k8dc1ko4]5 octombrie – anunțarea lansării concursului 
· 6 octombrie  – 16  noiembrie 2026 – perioada în care concurenții pot transmite eseurile și documentele însoțitoare ale acestora la ICR – Compartimentul Comunități Istorice, utilizând adresa eusiromania@icr.ro;
· 17  – 26 noiembrie 2023  – perioada în care eseurile vor fi analizate de juriu 
· 27 noiembrie 2026 – anunțarea premianților.


3. Număr total de premii: 27, pe categorii de vârstă și de performanță 
Proiectul va premia eseurile/poveștile/compunerile ilustrate pe care Comisia de evaluare le va considera cele mai reprezentative din punct de vedere artistic și identitar, corespunzător nivelului de vârstă și educație, pentru fiecare dintre cele trei categorii, în parte. Lucrările vor fi evaluate pentru trei premii, în funcție de categoria de vârstă, după cum urmează: categoria 8-10 ani, 11-14 ani și 15-18 ani. Vor fi 27 de copii premiați, câte 3 premii pentru fiecare loc (I, II, III), câte 9 pentru fiecare categorie de vârstă. 

4. Aplicanți eligibili 
La concurs pot participa copii și tineri, cu reședința în comunitățile românești din străinătate din statele cu comunități istorice românești și diaspora din România cf. art. 1 („Scop”), cu vârsta minimă de 8 ani (împliniți), respectiv de 18 ani. Textele scrise de mână ilizibile vor fi respinse din oficiu. Eseurile și desenele/ilustrațiile fără documentele solicitate la punctul 5 („Eseul, desenul și trimitere acestora”) nu vor fi luate în considerare. 

5. Eseul, desenul și trimiterea acestora
Lungimea eseurilor/ poveștilor/compunerilor va fi de: 
- pentru categoria 8-10 ani – maxim trei pagini scrise de mână lizibil sau format electronic (cca 7000 semne/1250 cuvinte)
- pentru categoriile 11-14 ani și 15-18 ani  – maxim șase pagini scrise de mână lizibil sau format electronic (cca  13000 semne/2500 cuvinte).  
- textele scrise de mână vor trebui scanate așa încât să fie lizibile, în format alb/negru (black and white). 
- desenele/ilustrațiile vor fi realizate manual, în tehnici și materiale la alegerea participanților (creion, creioane colorate, cariocă, acuarelă, tempera, acrilic, etc.). Nu vor fi acceptate cele realizate cu AI, ci doar creații proprii.
- desenele/ilustrațiile vor trebui scanate la rezoluție 300 dpi și trimise împreună cu eseurile.
- desenele/ilustrațiile nu sunt obligatorii, dar vor contribui la creșterea punctajului. 

Textul tipărit trebuie să fie scris cu caractere Times New Roman 12, 1,5 rânduri, A4. Eseul/povestea/compunerea trebuie scris(ă) în limba română.  
Eseul/povestea/compunerea/desenul se va/vor trimite electronic, la adresa de mail eusiromania@icr.ro.
Pe desen trebuie să se apară lizibil:  numele autorului, vârsta, data realizării, tema.

Conținutul mesajului trebuie să conțină: 
1. eseul, 
2. desenul/desenele/ilustrațiile (dacă este cazul), 
3. act de identitate valabil al aplicantului/certificatul de naștere, 
4. actul de identitate al tutorelui – din care să reiasă locul de domiciliu sau reședința minorului, precum și 
5. datele bancare (denumirea băncii, adresa acesteia, codul IBAN, SWIFT) ale tânărului/tutorelui, de preferat document oficial al băncii. 

Criterii de evaluare 
Juriul este suveran în ceea ce privește analiza lucrărilor. Membrii acestuia vor stabili, de comun acord, punctajul de notare a lucrărilor, căutând să încurajeze utilizarea limbii române literare și expresivitatea artistică, adaptate categoriilor de vârstă.

Eligibilitate 
Pentru a fi eligibilă, fiecare lucrare trebuie să îndeplinească următoarele condiții cumulative:  - să fie trimisă până la data limită anunțată pentru depunerea lucrărilor - să cuprindă, obligatoriu, menționarea vârstei copilului-autor, să fie lizibil, să nu fie realizate cu inteligența artificială, să respecte toate celelalte cerințe indicate la punctul 5 al prezentului Regulament.

Premierea 
Premierea se va face pe baza unui contract de premiu tipic ICR, va consta în bani și într-o diplomă semnată de Președintele ICR. Premiile se vor acorda prin intermediul unui contract de premiu cu reprezentantul legal/tutorele copilului. Se vor acorda în total 27 premii, câte 9 pentru fiecare categorie de vârstă. Astfel, se vor acorda pentru fiecare loc câte 9 premii I în valoare de 130 Euro fiecare, 9  premii II în valoare de 110 Euro fiecare, și 9 premii III în valoare de 100 Euro fiecare.  

Comisia de evaluare
Comisia de Evaluare este suverană în ceea ce privește analiza eseurilor/compunerilor/poveștilor/desenelor înscrise în concurs. Comisia de Evaluare este alcătuită din trei membri, personalități în domeniile lor de activitate și un reprezentant ICR.




